钦定古今图书集成/理学汇编/经籍典/第174卷 > 楚
## 钦定古今图书集成/理学汇编/经籍典/第174卷 > 楚

𦬒姓，子，爵出自颛帝。孙重黎，为高辛氏火正，能光融
天下，命曰祝融。其弟吴回嗣为祝融，生陆终。生六子，
皆剖析而产。最少者季连，季连之苗裔鬻熊，为周文
武师。成王时，举文王、武王勤劳之后，嗣得鬻熊曾孙
熊绎，封于荆蛮，胙以子男之田，其地居丹阳，南郡枝
江县是也。其后都郢，更名曰楚。至五世而熊通自立
为楚武王。武王十九年，鲁隐公立；惠王章八年，西狩
获麟。其后六国与秦号“七雄”，而楚最盛。惠王而下，有
简、声、悼、肃、宣、威、怀、顷、襄、考烈、幽、哀、负刍十二王，而后
秦灭之。